
Àrea de #DeltebreProjecció
Revalorització econòmica
CONVOCATÒRIA PER A LA CONCESSIÓ D’INCENTIUS PER AL TEIXIT EMPRESARIAL DEL MUNICIPI DE DELTEBRE AFECTAT PER LES MESURES EN MATÈRIA DE SALUT PÚBLICA PER A LA CONTENCIÓ DEL BROT EPIDÈMIC DEL COVID-19 PER A L’EXERCICI 2020.
1.- Objecte
Objecte: regular els criteris i el procediment de sol·licitud, tramitació, concessió, pagament i justificació dels incentius que atorgui l’Ajuntament de Deltebre, mitjançant un procediment de concessió directa excepcional, per raons d’interès públic, social, econòmic en els sectors productiu, comercial i de serveis del municipi que hagin vist afectada la seva activitat com a conseqüència de les mesures en matèria de salut pública per a la contenció del brot epidèmic del COVID-19 publicades a partir de la Resolució SLT/2546/2020, de 15 d’octubre.
2.- Beneficiaris i requisits
Són beneficiaris dels incentius per al teixit empresarial del municipi de Deltebre afectat per les mesures en matèria de salut pública per a la contenció del brot epidèmic del COVID-19, les persones físiques o jurídiques, subjectes passius, que reuneixin les presents bases reguladores, sempre que aquestes no estiguin sotmeses a cap de les prohibicions a les quals fa referència l’article 13 de3 la LGS.
Requisits i compromisos:
· Persones físiques o jurídiques titulars d’una activitat econòmica empadronades o amb seu social Deltebre. 
· L’activitat econòmica ha de ser: en l’àmbit comercial, educatiu, d’activitats d’hostaleria i restauració, turisme i altres, l’activitat presencial o l’obertura al públic dels quals hagi quedat suspesa com a conseqüència de les mesures per a la contenció del brot epidèmic del COVDI-19 publicades a partir de la Resolució SLT/2546/2020, de 15 d’octubre, o altres mesures decretades anàlogues i consecutives a aquestes.
· Serà necessari que l’activitat compti amb les necessàries llicències i permisos administratius, fiscals i/o laborals que permetin l’acompliment d’aquesta. En cas contrari, es disposarà de 10 dies per poder regularitzar la situació, adreçant-se als serveis tècnics municipals de l’Ajuntament de Deltebre per seguir els tràmits. Un cop esmenat i regularitzat, es podrà accedir als incentius.
· Trobar-se al corrent en el compliment de les seves obligacions tributàries i enfront a la seguretat social.
· Compromís publicitari, mitjançat xarxes socials i/o etiqueta en lloc visible, amb el qual s’acrediti que aquesta activitat econòmica ha estat beneficiària d’ajuts atorgats per l’Ajuntament de Deltebre.
· Compromís que un cop finalitzat el decret de restriccions es re-emprèn, en un màxim de 15 dies, l’activitat per un període mínim de 3 mesos consecutius en la normalitat que li correspongui.

3.- Incentius i imports
L’ajut consisteix en una prestació econòmica única.
La quantia de l’ajut serà d’un import mínim de 500 € per unitat econòmica, i pot ser fins a un import màxim de 800 €, sempre i quan s’acreditin, voluntàriament, els criteris següents:
· Autònoms
· Primer autònom: 100 €
· A partir del segon autònom familiar: 75 €/autònom
· A partir del segon autònom no familiar: 50 €/autònom
· Activitat obligada a tancar (exclòs activitats que realitzin repartiment a domicili i/o recollida al local): 100 €
· Disposar d’una hipoteca i/o préstec per immobilitzat vinculat a l’activitat econòmica o pagar un arrendament del local on es desenvolupa l’activitat econòmica: 100 €
· Innovació en el desenvolupament de l’activitat. S’entén per innovació el procés de reinvenció de valor afegit sobre l’activitat subjecta a partir de la situació generada arran de la pandèmia del COVID-19: 75€
· Per haver contractat, durant el 2020, joves menors de 35 anys o persones amb un grau de discapacitat igual o superior al 35%, els contractes dels quals estiguin vigents en el moment de la sol·licitud: 75 €
La quantificació dels ajuts serà la resultant de sumar a l’import mínim de 500 € els diferents imports previstos en cadascun dels criteris acreditats en aquest mateix article, amb la quantia màxima fixada.
4.-Règim de concessió
El procediment ordinari de concessió d’aquetes subvencions es tramitarà per ordre cronològic de recepció de les sol·licituds i fins esgotar la partida pressupostària habilitada en la convocatòria corresponent. 
5.- Forma i termini de presentació de sol·licitud
L’incentiu es concedirà a instància de la part, i s’acceptaran les sol·licituds presentades a partir de l’endemà de l’aprovació inicial de les bases per part del Ple Municipal i fins el 14 de desembre de 2020. 
La sol·licitud es presentarà per mig del model normalitzat que es pot trobar al web de l’Ajuntament de Deltebre www.deltebre.cat
Les sol·licituds es presentaran, preferentment, a l’Espai de Reactivació Socioeconòmica (amb cita prèvia) de l’Ajuntament de Deltebre, no obstant això, podran presentar-se per qualsevol dels mitjans que preveu la Llei 39/2015, d’1 d’octubre, i aniran acompanyades de la documentació següent:
· Document d’identificació (DNI/NIE/NIF/CIF)
· Certificat censal de l’activitat econòmica amb la data d’alta, el domicili fiscal i en el seu cas, el domicili on es desenvolupa l’activitat econòmica
· Resolució/certificació de l’alta al règim especial de treballadors autònoms o mútua professional corresponent
· Escriptura de la constitució de la societat amb les modificacions pertinents a posteriori, si escau (només persones jurídiques)
· Llicència d’activitat i/o permisos corresponents
· Full de domiciliació bancària degudament diligenciat per l’entitat financera on constin les dades bancàries del compte on es podrà transferir l’import de la subvenció o document equivalent obtingut per banca electrònica, on figuri el titular del compte bancari i les dades bancàries completes del beneficiaris
· Si ja s’ha presentat durant l’exercici 2020 a l’Ajuntament de Deltebre, no serà necessari
6.- Crèdit pressupostari i quantia total màxima 
Quantia total màxima de les subvencions convocades: 108.000,00€. Aquest import màxim podrà ser ampliat d’acord amb les sol·licituds rebudes i les disponibilitats pressupostàries. 
Crèdit pressupostari al qual s’imputen les subvencions: Aplicació Pressupostària 480.00-23106 Incentius econòmics a l’Acció Comercial i Turística COVID, supeditada a l’aprovació de les corresponents dotacions pressupostàries per mig de l’aprovació definitiva de l'expedient de modificació de crèdits núm. 10 aprovat pel ple municipal de data 4 de novembre de 2020. En cas contrari, quedaran automàticament sense aplicació.
7.- Règim de pagament i justificació
El pagament es realitzarà per mig de la transferència bancària del beneficiari, del 100% de l’import que consti en el dictamen de la resolució dels incentius. 
Per a la justificació, caldrà que l’activitat econòmica acrediti el compliment dels compromisos de la base segona de les presents bases. 
L’Àrea de #DeltebreProjecció es reserva el dret de requerir la documentació necessària per a acreditar el compliment i la correcta justificació de l’incentiu atorgat.
L’Ajuntament de Deltebre pot comprovar, en qualsevol moment i pels mitjans que cregui oportuns, que s’està complint amb els requisits i compromisos exigits, d’aquesta manera, la persona beneficiària de l’incentiu haurà de donar lliure accés a la comprovació.
El termini per presentar la justificació dels esmentats incentius serà el 16 d’abril de 2021. Passat aquest termini, si no s’ha fet la justificació de forma correcta, s’iniciarà l’expedient de revocació que donarà lloc al reintegrament del 100% de l’import de l’incentiu per part del beneficiari.
8 .- Control financer
Els beneficiaris de les subvencions estan obligats a sotmetre’s a les actuacions de control financer que realitzi la Intervenció de l’Ajuntament de Deltebre. 
Deltebre (Delta de l’Ebre), 11 de desembre de 2020.
[bookmark: _GoBack]EL SECRETARI ACCTAL.,
David Torres Fabra
image1.png
Ajuntament de

Deltebre




